CELEX: 32015R0648
Language: hr
Date: 2015-04-24 00:00:00
Title: Uredba Komisije (EU) 2015/648 оd 24. travnja 2015. o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu uklanjanja aromatične tvari N-etil (2E,6Z)-nonadienamida s popisa Unije (Tekst značajan za EGP)

25.4.2015   
            
            
               HR
            
            
               Službeni list Europske unije
            
            
               L 107/15
            
         UREDBA KOMISIJE (EU) 2015/648
   оd 24. travnja 2015.
   o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu uklanjanja aromatične tvari N-etil (2E,6Z)-nonadienamida s popisa Unije
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani, te o izmjeni Uredbe Vijeća (EEZ) br. 1601/91, uredbi (EZ) br. 2232/96 i (EZ) br. 110/2008 te Direktive 2000/13/EZ (1), a posebno njezin članak 11. stavak 3. i članak 25. stavak 3.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 4.,
   budući da:
   
               (1)
            
            
               U Prilogu I. Uredbi (EZ) br. 1334/2008 utvrđuje se popis Unije aroma i izvornih sirovina odobrenih za upotrebu u i na hrani i uvjeti njihove upotrebe.
            
         
               (2)
            
            
               Provedbenom uredbom Komisije (EU) br. 872/2012 (3) donesen je popis aromatičnih tvari i taj je popis unesen u dio A Priloga I. Uredbi (EZ) br. 1334/2008.
            
         
               (3)
            
            
               Taj popis može se ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na inicijativu Komisije ili na temelju zahtjeva koji podnosi država članica ili zainteresirana strana.
            
         
               (4)
            
            
               Popis Unije aroma i izvornih sirovina sadržava niz tvari za koje Europska agencija za sigurnost hrane nije dovršila ocjenu ili je radi dovršetka ocjenjivanja zatražila da se dostave dodatni znanstveni podaci. Za jednu od tih tvari, tj. N-etil (2E,6Z)-nonadienamid, osobe nadležne za stavljanje aromatičnih tvari na tržište sada su povukle svoj zahtjev. Tu aromatičnu tvar bi stoga trebalo ukloniti s popisa Unije.
            
         
               (5)
            
            
               Dio A Priloga I. Uredbi (EZ) br. 1334/2008 stoga bi trebalo na odgovarajući način izmijeniti.
            
         
               (6)
            
            
               U članku 1. Uredbe Komisije (EU) br. 873/2012 (4) utvrđuju se prijelazne mjere za hranu koja sadržava aromatične tvari koja je zakonito stavljena na tržište ili označena prije 22. listopada 2014. Te prijelazne mjere možda neće biti dovoljne za hranu koja sadržava aromatične tvari koje treba ukloniti s popisa Unije nakon 22. listopada 2014. Stoga je potrebno dodatno prijelazno razdoblje za hranu koja sadržava N-etil (2E,6Z)-nonadienamid kako bi se subjektima u poslovanju s hranom omogućila prilagodba zahtjevima utvrđenima u ovoj Uredbi.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Dio A Priloga I. Uredbi (EZ) br. 1334/2008 mijenja se u skladu s Prilogom ovoj Uredbi.
   Članak 2.
   Hrana koja sadržava aromatičnu tvar N-etil (2E,6Z)-nonadienamid (FL broj 16.094) koja je zakonito stavljena na tržište ili označena do 6 mjeseci nakon dana stupanja na snagu ove Uredbe, a koja nije u skladu s dijelom A Priloga I. Uredbi br. 1334/2008, smije se stavljati na tržište do isteka najkraćeg roka trajanja ili roka uporabe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. travnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 34.
   
   
      (2)  SL L 354, 31.12.2008., str. 1.
   
   
      (3)  Provedbena uredba Komisije (EU) br. 872/2012 od 1. listopada 2012. o donošenju popisa aromatičnih tvari utvrđenih Uredbom (EZ) br. 2232/96 Europskog parlamenta i Vijeća, o njegovom unošenju u Prilog I. Uredbi (EZ) br. 1334/2008 Europskog parlamenta i Vijeća i o stavljanju izvan snage Uredbe Komisije (EZ) br. 1565/2000 i Odluke Komisije 1999/217/EZ (SL L 267, 2.10.2012., str. 1.).
   
      (4)  Uredba Komisije (EU) br. 873/2012 od 1. listopada 2012. o prijelaznim mjerama koje se odnose na Unijin popis aroma i sirovina utvrđen u Prilogu I. Uredbi (EZ) br. 1334/2008 Europskog parlamenta (SL L 267, 2.10.2012., str. 162.).
   
      PRILOG
      U dijelu A Priloga I. Uredbi (EZ) br. 1334/2008 briše se sljedeći unos:
      
         
                     „16.094
                  
                  
                     N-etil (2E,6Z)-nonadienamid
                  
                  
                     608514-56-3
                  
                  
                     1 596 
                  
                  
                      
                  
                  
                      
                  
                  
                      
                  
                  
                     4
                  
                  
                     EFSA”